**Piĉismo** estis esperantokora punka bando kiu koncertis inter 1993 kaj 2007.

Debuto
------

La unua *esperantokora* bando aperis januare 1993 en Cjurupinsk *(urbo ekde 2016 denove nomata Oleŝki, en suda Ukrainio)* pere de Glebo Malica *(bleko & ideologio)* kaj Malthus *(gitaro)*. Post monato venis Taraseviĉ *(alia gitaro)*. Julie samjare la bando jam ludis la 1an gigon en la Verda Teatro *(Ĥersono)*, helpe de Miŝa *(baso)* kaj Kela *(drumaro)*. Poste venis konstantaj ritmosekciuloj: la *basisto* Dima kaj la *drumisto* Leks. Do la 20.10.1993 t.n. *"klasika anaro"* registris la unuan *punkan/hardkoran* demon "Subita Merdo" en la studio de Ĥersona kulturpalaco de tekstistoj *(sonreĝisoris Valentin Manjakin)*. La sekvan jaron Piĉismo partoprenis ege sukcese du gigojn en Ĥersono kaj la festivalon "Juna Ondo '94" en Eŭpatorio *(Krimeo)*, kio kaŭzis la infekton de *"stela malsano"* kaj sekve disfalon del' *"klasika anaro"* somere 1995.

1995
----

Julie 1995 en najbara urbeto Hola Pristanj, Glebo komune kun Kublaj-Ĥan *(baso)* kaj loka brua *kanabimproviza* bando Hurry Scurry *(Brumkatakamakaĥ - voĉo, gitaro, moog, kaj Granbuslevar - drumoj)* registris 4 *kanabkorajn/verdmetalajn* demojn en diversaj aŭtonomaj planlingvoj: "Tamusig Ülcinik" *(en Volapuko)*, "Instrukcio #!" *(en esperanto)*, "Al Barikadi!" *(en ido & intal)* kaj "Volapüka'üm" *(denove volapuko)*. Nova *drumisto* Gena venis al resto de la bando *(Glebo & Malthus)*, sed, bedaŭrinde, en la dua anaro mankis konstanta *basulo*: partopreno de Ruslan, Snop kaj Loor'r estis tiom sporada kaj malgrava, ke Piĉismo rezulte rifuzis uzon de *basgitaro*. En la periodo de 1995/1996 Piĉismo partoprenis/kunorganizis 4 gigojn en Hola Pristanj: *"Koncerto de laŭta muziko en nekomreneblaj lingvoj"*, *"Koncerto de brumuziko"*, *"10-jariĝo de Ĉernobilo"* & *"Kaostagoj"*, krome sukcesis ludi ankaŭ en Mikolajivo kaj Kievo. Post foriro de Malthus *(aŭgusto 1996)* kaj do disfalo de la dua anaro, en la sama ĥersona studio fare de Glebo & Gena estis miksita el diversaj koncertaj kaj improvizaj registraĵoj la nova albumo "Buĥtismo" *(februaro 1997)*. Tamen en majo 1998 same Glebo *(bleko, violono)* & Gena *(certe drumaro)* surminidiskigis ege etan *brukoran* dem-eton "Ĉiĉismo" kun 2 kantetoj en esperanteto.

1997: "P.P.P."
---------------

La 3-a anaro aperis junie 1997 en Vilnius (Litovio), kiam Glebo kune kun Ugniukas *(gitaro, baso)* & Raĝo *(drumaro)* el fama litovlingva *hardkora* bando Invazija registris trian oficialan albumon de Piĉismo, do "P.P.P.". Tuj aliĝis Darelis *(baso)* kun kiu oni registris diĝite la demon "Esperantocore" en aŭgusto 1998. Ambaŭ albumoj kreiĝis en la Porno-Sound Studio, sonreĝisoro Kastetas. Krome estis partoprenataj du festivaloj: *"Fete de la Musique '97"* en Vilnius kaj *"Totalny Rozpierdol Systemu '98"* en Grodzisk Mazowiecki ĉe Varsovio *(Pollando)*.

2000: Talonov Net
-----------------

La 4a periodo komenciĝis en aŭgusto 2000 en Peterburgo *(Rusio)* pro kunlaborado kun frenezega *totalbrua* bando Talonov Net: Filipo, Griĉjo Frededrikson, Platonov, Anna & Tuuli. En hejmo de Griĉjo estis surbendigitaj demoj "Pened Balid Yohanesa" *(en Volapuko)* kaj "toH, tlhIngan Hol DajatlhIaH 'e' DaneH'a'?" *(en klingona)*. Krome la projekto bruis en la gigo, dediĉita al 10-jariĝo de morto del' rok-stelulo Viktor Coj *(Bazilinsula Junulara Centro)* kaj mem organizis vivan bruakcion en la artgalerio "Borej".

2001: Hate to State
-------------------

La 5a anaro konsistis el membroj del' *punka/hardkora* bando 451°F *(eksa Hate to State)* el Minsko *(Belorusio)*: Jana *(voĉo)*, Maks *(gitaro)*, Igorj *(baso)* kaj Paŝa *(drumaro)*, kiu registris demon "Treko Stelala" en esperanto, ido & klingon *(12.04.2001)* kaj ludis la 20.04.2001 en la klubo *"4 Apelsina"*.

La 6a projekto 'stis realigita en Kuldiga *(Latvio)*, pere de *krustkora* bando Hugo, kiu preparis unu esperanto-kanton kaj ludis ĝin dum la gigo en Saldus, sed, bedaŭrinde, ne sukcesis registri. Tamen Zvejnieks *(blekulo del' Hugo)* partoprenis kiel *drumisto* en surbendigado del' demo "Ni(m)FOmanio" en kardasi, q~'u^pl! & lrahran. Glebo blekis, ludis *analogan sintezilon* "Aelita" kaj miksis la albumeton en *hejmstudio* de Krio de Morto *(4.07.2001)*.

2002: "Bored Of The Conlangs" kaj "Babelo"
------------------------------------------

2002 jaro. Glebo revenis al Sankta Peterburgo, kie registris 2 *bruajn* demojn kun eks-membroj de Talonov Net, kiu alinomiĝis al Tea man with tea gum: "Bored Of The Conlangs" *(8 vomkoraj titoloj en oldelva, Glebo & Frededrikson, 22-23.07.2002)* kaj "Babelo" *(la historio pri Babela turo el biblia Genezo en 33 planlingvoj: arkia (4.08.2002), blaaninain (8.06.2002), breathanach (4.07.2002), brithenig (9.07.2002), deviasew (29.06.2002), e-prime (4.05.2002), eklektu (7.06.2002), elet anta (9.07.2002), Esperanto (29.07.2002), gothic (1.06.2002), hani (9.05.2002), idrani (7.06.2002), Interlingua [IALA] (8.06.2002), jiVoqu (9.07.2002), kankonia (7.06.2002), kiffia (27.07.2002), Klingon (5.08.2002), lakal/saradic (9.07.2002), latino moderne (12-31.05.2002), leksventin (29.06.2002), lojban (1.06.2002), nadsat (5.08.2002), nuirn (9.07.2002), occidental (7.06.2002), olda kandar (7.06.2002), Quenya (1.06.2002), q~'u^pl! (20.06.2001), sotonok (7.06.2002), surfaria (29.06.2002), târuven (9-10.05.2002), teonaht (9.07.2002), vabungula (5.05.2002), zegzolt (5.08.2002); ĉefe Glebo & Frededrikson, pluse bruoj de Filipo en kelkaj titoloj, krom q~'u^pl! [vidu "Ni(m)FOmanio"-n])*.

2006: "Idiotroniko"
-------------------

La sekva albumo "Idiotroniko" entenas 10 titolojn en esperanto, volapuko, otg, ro, klingon, ido kaj lingvo de Kin-dza-dza-Galaksio, kreitajn dum 2002-2006 jaroj *(majstrigita la 27.12.2006)* ĉefe en Kaunas *(Litovio)*, kunlabore kun *telefonaj* monstroj Griĉjo & Filipo de Monopolka *(nova enkarniĝo de Talonov Net)* el Peterburgo *(Rusio)*, Mitriĉ kaj "The Lowrey Symphonizer GAK-25H" el vilaĝo Ratomka *(Belorusio)*, *saksofonisto* Gražvidas el Kaunas, *fek-stilaj* steluloj Dariukas & Žvengas el Jonava *(Litovio)* kaj la membroj del' samurba *porno/sang-grinca* bando Disforija *(Arma - voĉo, sintezilo "Elektronika", Iggy - baso, Slavka - drumaro)*, danke al kies helpo Piĉismo sukcesis koncerti dum la *90-a UK* en Vilno.

Diskaro
-------

### Vinilo

1. Subita Merdo *(Darbouka Records, Francio)*. Longdaŭra disketo, verda vinilo, limigita eldono: 500 kopioj. 1998

### Ko-diskoj

1. Pened Balid Yohanesa & Eksplodo *(One Touch Recordings, Rusio)*. KDR kun ruslingva zino *"Animalformaj Krakenoj En Mia Supo"* #2(6), limigita kvanto: proksimume 30 kopioj. 2000
2. Eksplodo *(One Touch Rex Monopolka, Rusio)*. KDR. 2001
3. Pened Balid Yohanesa *(One Touch Rex Monopolka, Rusio)*. 3" KDR. 2002
4. toH, tlhIngan Hol DajatlhIaH 'e' DaneH'a'? *(One Touch Rex Monopolka, Rusio)*. 3" KDR. 2002
5. 356-0-356 *(Monopolka, Rusio)*. KDR. 2005
6. Piĉismo/B.I.C.S. *(Triangle Records, Rusio)*. KDR, 50 kopioj. 2007

### Kasedoj

1. Subita Merdo *(Pterodactyl Records, Ukrajnio)*. Nur 110 kopioj + multaj butlegoj tutmonde. 1995
2. Piĉismo/Invazija *(Ups, Litovio)*. 1998
3. Piĉismo vs. Unholy grave *(Dreaming About Cannibalism Productions, Ukrajnio)*. Limigita kvanto: 1000 kopioj. Plenkolora kovrilo. 2000
4. Subita Merdo/ Buĥtismo/ P.P.P. *(Szarapow Sound System, Rusio & No Manipulation, Belorusio)*. 600 kopioj. 2003

### Kompilaĵoj

1. The Best Of Russian Punk. Volume 1 *(Pterodactyl Records, Ukrajnio)*. 4-kaseda kesto, nur 10 kopioj. 1994
2. Open Mind Terôr *(Gürtel Tier Tapes, Svisio)*. Kasedo kun broŝuro. 1994
3. Bullshit Detector 4 *(Örmaal Records & Resistance Production, Svisio; Loony Tunes, SKOTIO; Mass Media Records, Usono)*. Duobla longdaŭra vinildisko. 1994
4. Delirium Tremens 28 *(Delirium Tremens, Svedio)*. Kasedo. 1994
5. Sretna Mladost *(Ill in the Head Tapes, Kroatio)*. Kasedo. 1994
6. Peacedies Deathsucks 3 *(Ö Production, Latvio)*. Kasedo. 1995
7. Vinilkosmo Kompil'. Volumo 2 *(Vinilkosmo, Francio)*. KD/kasedo kun broŝuro & dosiero. 1996
8. Samtrest *(Ö Production, Latvio)*. Kasedo. 1997
9. Selbstverstümmbelung. Volume 1 *(Imbecil Entertainment, Ukrajnio)*. Kasedo, 178 kopioj. 1998
10. Trattratratarat. Volume 2 *(De La Muitnieks Tapes, Latvio)*. Kasedo kun broŝuro. 1998
11. Krunciņa Piedurknē 2 *(E.Po Tapes, Latvio)*. Kasedo kun broŝuro. 1999
12. Esperanto Subgrunde *(La Blua Papilio, Brazilo & Vinilkosmo, Francio)*. KD kun broŝuro. 2000
13. Chaos Core 2 *(Chaos Core City Re-Core, Francio)*. KD kun broŝuro. 2000
14. Partizani Betonniĥ Ĝunglej *(Night of the Long Glasses Tapes, Rusio)*. Kasedo. 2001
15. Da, Mi Protjorli Sveĵij Ĉesnok *(Szarapow Sound System, Rusio)*. Kasedo kun broŝuro, 100 kopioj. 2002
16. Saint Viit's Dances. Vol. 1 *(Trumheim, Belorusio)*. Kasedo kun broŝuro, 30 kopioj. 2002
17. Começo *(Dhyana Records, Germanio)*. KDR. 2002
18. Secondhandhaircut *(Dhyana Records, Germanio)*. KDR. 2003
19. dhy050 *(Dhyana Records, Germanio)*. Longdaŭra vinildisko kun KDR, 300 kopioj/ KD, 300 kopioj. 2003
20. Dyĥajce Volna *(Belorusio)*. KDR. 2004
21. Extreme Music From Russia *(Susan Lawly, Britio)*. KD. 2004
22. Il Programma Di Religione *(Boyarm & Slight Record, Usono)*. KD, 500 kopioj. 2005

Notoj
-----

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑
11. ↑
12. ↑
13. ↑
14. ↑
15. ↑

Eksteraj ligiloj
----------------

* Esperante
* Angle
* Ruse
* En myspace.com
* En archive.org


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.